கேள்வி: ஒளிரும் உயிரினங்கள் - வகைகள் பற்றி விளக்கவும்.
பதில்: ஒளிரும் உயிரினங்கள், பெரும்பாலும் கடலில் வசிக்கின்றன. நன்னீரில் வசிக்கும் உயிரினங்களுக்கு, இத்தகைய ஆற்றல் பெரும்பாலும் இல்லைhttps://www.nationalgeographic.org/encyclopedia/bioluminescence/ என்பதற்குக் காரணம் தெரியவில்லை. இருவகையான தாவரங்களில் சுடர் வீசக் கூடியவையாக உள்ளன. சில பாக்டீரியாக்களும், சில காளான்களுமே இத்தகையத் திறனைப் பெற்றுள்ளன.https://www.thoughtco.com/amazing-bioluminescent-organisms-373898 https://www.britannica.com/list/6-bioluminescent-organisms ஒட்டுண்ணிகளான, சில பாக்டீரியா சிற்சில நேரங்களில், இறந்த மீனின் இறைச்சியைத் தாக்கி, அவற்றில் ஒளி உண்டாகச் செய்கின்றன. சில பாக்டீரியா கடற்கரையில் ஒதுங்கும் செடிகளுக்கிடையில், தத்தித் திரியும் மணல் தெள்ளுப்பூச்சியின் (Sand flea) உள் தசைகளைத் தாக்கி, அந்த உயிரியின் உடலை ஒளிரச் செய்கின்றன. இறுதியில் அது வலுவிழந்த பின், அந்த ஒளியோடு இறக்கும். சில ஒளிரும் பாக்டீரியா, பிற உயிரினங்களுடன், கூட்டுயிரி பாக்டீரியா வாழ்க்கையில் ஈடுபடுகின்றன. கிழக்கிந்தியத் தீவுகள் ஒன்றான பாண்டாவில், ''போட்டோபிளிபெரான் பால்ப்பிபிரேட்டஸ்'' என்னும் ஒளிர்மை மீனின் கண் இமைகளின் கீழ், எப்போதும் ஒளி வீசும் பாக்டீரியா, கூட்டுறவில் வசிக்கும் ஓர் உறுப்புண்டு. அக்கண்ணின் தோல் மடிப்பு, அப்பாகத்தை மூடியும் திறந்தும், பாக்டீரியா உண்டாக்கும் ஒளியைத் தோன்றவும், மறையவும் செய்யும் திறனைப் பெற்றுள்ளது. குழியுடலிகள், பல மெடுசாக்களுக்கு ஒளிரும் சக்தியுண்டு. ''பெலாஜியா நாக்ட்டிலூக்கா'' என்ற மெடுசாவின் மேல், புள்ளிகளாகவும், வரிகளாகவும் ஒளி வீசுகிறது. ''பென்னாட்டுலா பாஸ்வோரியா'' என்னும் உயிரினத்தைச் சற்றுத் தூண்டினால், அதன் ஒவ்வொரு பாலிப்பின் உட்புறத்திலுள்ள, எட்டுத் தசைத் தொகுதிகளும் ஒளியுண்டாக்கும் பொருளை வெளிப்படுத்தி, அதனால் முழு உயிரினமும் ஒளிரும். ''பியூனி குலேரியா'' என்ற 5 அல்லது 6 அடியுள்ள பெரிய கடல்பேனாவின், அச்சுப் பாகத்தில் உண்டாகும் சளி போன்ற பொருள், அப்பாகத்தை ஓர் அழகிய நிறத்துடன் ஒளிரச் செய்கிறது. ஆனால் இந்த உயிரினத் தொகுதியில், பாலிப்புக்கள் தனியாக ஒளிரும் இயல்பைப் பெற்றிருக்கவில்லை. மேற்கிந்தியத் தீவுகள் வாழும், ''ஓடான்டாசில்லிசு'' என்ற கடற்புழுவானது, கடற்பாறை இடுக்குகளில் வாழும் இயல்புடையனவாகும். இப்புழுக்கள் இனப்பெருக்கம் செய்வதற்கு, ஆண்டில் ஆறு தடவைகள் மட்டும், நிலவு மூன்றாம் நிலையிலிருக்கும்போது வெளியே வரும் உடலியகத்தினைப் பெற்றுள்ளன. அவைகளின் கருக்காலத்தில், முதலில் பெண் புழுக்கள், திடீரென மாலையில் மங்கலான நேரத்திலோ அல்லது இருண்ட நேரத்திலோ வெளியே வந்து, ஒளி வீசும் கோழைப் போன்ற பொருளோடு, அதனின் இனப்பெருக்க முட்டைகளை இடும். இவ்வொளியைக் கண்ட ஆண் புழுக்கள், பாறை இடுக்குகளில் இருந்து வெளிவந்து, தம்முடைய விந்தணுக்களை கசிவுறச் செய்து, கருவுறத்தலை ஏற்படுத்துகின்றன. இப்புழுக்களின் வெளிச்சத்தைத்தான், கொலம்பசு அவர் மாலுமிகளும் முதற் பிரயாணத்தின் போது, பஹாமாஸ் இறங்கும் முன், அங்குள்ள மக்களின் படகுகளிலிருந்து வரும் வெளிச்சம் என்று தப்பாக எண்ணியதாக வரலாற்றுப்பதிவுகள் உள்ளன.Christopher Columbus, Sir Clement Robert Markham. ''The journal of Christopher Columbus: (during his first voyage, 1492–93)'', Ayer Publishing, 1972, p. 36